Ehdotus: neuvoston päätös yhteisön kannasta EY:n ja entisen Jugoslavian tasavallan Makedonian vakautus- ja assosiaationeuvoston päätökseen vakautus- ja assosiaatiosopimuksen terästuotteita koskevan pöytäkirjan nro 2 muuttamisesta /* KOM/2007/0437 lopull. */





[pic] | EUROOPAN YHTEISÖJEN KOMISSIO | Bryssel 17.10.2007 KOM(2007) 437 lopullinen Ehdotus: NEUVOSTON PÄÄTÖS yhteisön kannasta EY:n ja entisen Jugoslavian tasavallan Makedonian vakautus- ja assosiaationeuvoston päätökseen vakautus- ja assosiaatiosopimuksen terästuotteita koskevan pöytäkirjan nro 2 muuttamisesta (komission esittämä) PERUSTELUT Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välinen vakautus- ja assosiaatiosopimus tuli voimaan 1. huhtikuuta 2004. Mainitun sopimuksen 108 artiklalla perustettu vakautus- ja assosiaationeuvosto valvoo kyseisen sopimuksen täytäntöönpanoa ja tarkastelee sopimuksen yhteydessä esille tulevia tärkeitä kysymyksiä sekä muita molempia osapuolia kiinnostavia kahdenvälisiä tai kansainvälisiä kysymyksiä. Kuten mainitun sopimuksen terästuotteita koskevassa pöytäkirjassa nro 2 olevan 7 artiklan 1 ja 2 kohdassa todetaan, sopimuspuolet ovat perustaneet terästuotteiden kauppaa koskevaksi nopeaksi tietojärjestelmäksi kaksinkertaisen tarkkailun järjestelmän, jossa ei sovelleta määrällisiä rajoituksia, käytettäväksi entisestä Jugoslavian tasavallasta Makedoniasta peräisin olevien terästuotteiden tuonnissa yhteisöön. Koska entisen Jugoslavian tasavallan Makedonian terästeollisuuden rakenneuudistuksessa on edistytty, on aiheellista lopettaa tämä kaksinkertaisen tarkkailun järjestelmä. Kuten samaisen pöytäkirjan 7 artiklan 3 kohdassa todetaan, kaksinkertaisen tarkkailun järjestelmä voidaan lopettaa vakautus- ja assosiaationeuvoston päätöksellä. Luonnoksesta järjestelmän lakkauttamista koskevaksi vakautus- ja assosiaationeuvoston päätökseksi on sovittu teknisissä kuulemisissa, ja se vahvistettiin entisen Jugoslavian tasavallan Makedonian kanssa 27. heinäkuuta 2007 ja 23. elokuuta 2007 päivätyssä kirjeenvaihdossa. Kuten mainitun sopimuksen tekemisestä 23. helmikuuta 2004 tehdyn neuvoston ja komission päätöksen 2004/239/EY, Euratom 2 artiklan 1 kohdassa säädetään, vakaus- ja assosiaationeuvostossa vahvistettava yhteisön kanta tehdään neuvoston päätöksenä komission ehdotuksesta. Neuvostoa pyydetään tästä syystä hyväksymään liitteenä oleva ehdotus yhteisön kannaksi. Ehdotus: NEUVOSTON PÄÄTÖS yhteisön kannasta EY:n ja entisen Jugoslavian tasavallan Makedonian vakautus- ja assosiaationeuvoston päätökseen vakautus- ja assosiaatiosopimuksen terästuotteita koskevan pöytäkirjan nro 2 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen tekemisestä 23 päivänä helmikuuta 2004 tehdyn neuvoston ja komission päätöksen 2004/239/EY, Euratom[1] ja erityisesti sen 2 artiklan 1 kohdan, ottaa huomioon komission ehdotuksen[2], sekä katsoo seuraavaa: (1) Vakautus- ja assosiaatiosopimuksen pöytäkirjassa nro 2 olevassa 7 artiklassa perustetaan kaksinkertaisen tarkkailun järjestelmä, jossa ei sovelleta määrällisiä rajoituksia, käytettäväksi entisestä Jugoslavian tasavallasta Makedoniasta peräisin olevien terästuotteiden tuonnissa yhteisöön. (2) Vakautus- ja assosiaatiosopimuksen pöytäkirjassa nro 2 olevassa liitteessä I esitetään tämän kaksinkertaisen tarkkailun järjestelmän menetelmä. (3) Vakautus- ja assosiaatiosopimuksen pöytäkirjassa nro 2 olevassa 7 artiklan 3 kohdassa vahvistetaan, että vakautus- ja assosiaationeuvosto voi päättää muuttaa pöytäkirjassa 2 olevaa liitettä I tai lopettaa kaksinkertaisen tarkkailun järjestelmän, ON PÄÄTTÄNYT SEURAAVAA: Ainoa artikla Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen 108 artiklalla perustetussa vakautus- ja assosiaationeuvostossa vahvistettava yhteisön kanta mainitun sopimuksen pöytäkirjassa nro 2 olevan 7 artiklan ja kyseisen pöytäkirjan liitteen I osalta perustuu tämän päätöksen liitteenä olevaan luonnokseen vakautus- ja assosiaationeuvoston päätökseksi. Tehty Brysselissä Neuvoston puolesta Puheenjohtaja LIITE Luonnos: EY:N JA ENTISEN JUGOSLAVIAN TASAVALLAN MAKEDONIAN VÄLISEN VAKAUTUS- JA ASSOSIAATIONEUVOSTON PÄÄTÖS EY:n ja entisen Jugoslavian tasavallan Makedonian välisen vakautus- ja assosiaatiosopimuksen pöytäkirjan nro 2 (terästuotteista) muuttamisesta VAKAUTUS- JA ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen sekä katsoo seuraavaa: (1) Vakautus- ja assosiaatiosopimuksen pöytäkirjassa nro 2 olevassa 7 artiklassa perustetaan kaksinkertaisen tarkkailun järjestelmä, jossa ei sovelleta määrällisiä rajoituksia, käytettäväksi entisestä Jugoslavian tasavallasta Makedoniasta peräisin olevien terästuotteiden tuonnissa yhteisöön. (2) Entisen Jugoslavian tasavallan Makedonian terästeollisuuden välttämättömässä rakenneuudistus- ja muutosohjelmassa on edistytty merkittävästi. (3) Nyt ei enää tarvita hallinnollista menettelyä tietojen hankkimiseksi nopeasti terästuotteiden kauppavirtojen suuntauksista avoimuuden lisäämiseksi ja mahdollisten kaupan vääristymien estämiseksi. (4) Tästä syystä enää ei tarvita kaksinkertaisen tarkkailun järjestelmää, jossa ei sovelleta määrällisiä rajoituksia, käytettäväksi entisestä Jugoslavian tasavallasta Makedoniasta peräisin olevien terästuotteiden tuonnissa yhteisöön. Sen vuoksi pöytäkirjaa nro 2 olisi muutettava, ON PÄÄTTÄNYT SEURAAVAA: Ainoa artikla Poistetaan EY:n ja entisen Jugoslavian tasavallan Makedonian välisestä vakautus- ja assosiaatiosopimuksesta vakautus- ja assosiaatiosopimuksen pöytäkirjassa nro 2 oleva 7 artikla ja tähän 7 artiklaan viittaava kyseisen pöytäkirjan liite I. Tämä päätös tulee voimaan [1 päivänä tammikuuta 2008]. Tehty Brysselissä […] päivänä […]kuuta […]. Vakautus- ja assosiaationeuvoston puolesta | Puheenjohtaja | [1] EUVL L 84, 20.3.2004, s. 1. [2] EUVL C […], […], s. […].